कोलायत झील
कोलायत झील जो कि भारतीय राज्य राजस्थान के बीकानेर ज़िले में के कोलायत में दियातरा रोड़ पर स्थित एक झील है। इस झील में स्नान करना धार्मिक दृष्टि से पवित्र माना जाता है ।इसलिये यहां लोगों का आना जाना चलता रहता है। यहां नहाने के लिए अनेक घाट बने हुए हैं जिनके चारों ओर पीपल के वृक्ष हैं। इसे शुष्क मरुस्थल का 'सुन्दर मरूद्यान 'कहा जाता है। यह एक महत्वपूर्ण धार्मिक स्थल है। यहां प्राचीनकाल में कपिल मुनि का आश्रम था, इस कारण प्रतिवर्ष कार्तिक पूर्णिमा को कपिल मुनि का मेला भरता है। इस झील में 52 घाट स्थित है।